Slik foregikk sverdangrepet: Politiet i Trollhättan: –Vi kunne følge blodsporene som hadde dryppet fra sverdet – VG
Politiet går ut med nye opplysninger om Anton Lundin Petterssons vandring gjennom Kronan skole, der han brutalt drepte to personer med et sverd.
– Hadde han kommet noen minutter tidligere kunne det blitt et mye verre blodbad, sier etterforskningsleder Thord Haraldsson til Aftonbladet.
Det var ved 10-tiden torsdag forrige uke at 21 år gamle Anton Lundin Pettersson gikk til angrep mot barne- og ungdomsskolen Kronan i Trollhättan. Han var maskert og utkledd, og politiet har tidligere bekreftet at han hadde rasistiske motiver.
Etter å ha avhørt flere voksne ved skolen har politiet nå fått et litt annet bilde av hendelsesforløpet, skriver Aftonbladet.
Kommentar: Lavin, å takke deg føles ynkelig
Møtt av låste dører
OFFER: Hjelpelærer Lavin Eskander (29) ble drept av gjerningsmannen. Bildet er hentet fra hans blogg. Foto: Privat ,
Politiet opplyser nå at gjerningsmannen umiddelbart gikk til angrep mot Lavin Eskander (20) og Ahmed Hassan (15) da han kom på innsiden av skolen. Begge døde på stedet.
Da personalet, lærere og rektor fikk signaler om hva som skjedde, låste de umiddelbart elevene inn i klasserommene, sammen med lærerne.
– Etter det første angrepet gikk han rundt på skolen og lette, men ble stoppet av låste dører. Vi kunne følge blodsporene som har dryppet fra sverdet, sier Haraldsson.
Les også: – Læreren vår reddet oss
Angrep elev som åpnet klasserom
Etter å ha tatt i dørhåndtakene i den høyre, nordgående korridoren, gikk gjerningsmannen opp i andre etasje. Lundin Pettersson fortsatte til venstre og fulgte en lang korridor.
DREPT: Ahmed Hassan (15) ble offer for Anton Lundin Petterssons brutale angrep mot barne- og ungdomsskolen i Trollhätta. Foto: Privat ,
– Det er her han traff jentene han poserte på et bilde med, sier etterforskningslederen.
Samtidig som den utkledde gjerningsmannen poserte på bilde med de to jentene, nærmet den 41 år gamle matematikklæreren seg.
– Læreren lurte på hva som foregikk, og ba mannen ta av seg masken. Da stakk han ham ned. Læreren klarte å komme seg fra stedet, men ble stående i trappeoppgangen da han fikk øye på de to døde personene i første etasje. Han kom seg ut av skolen og ble funnet på en gressplen et godt stykke unna bygget, sier Haraldsson.
Gjerningsmannen fortsatte å gå fra klasserom til klasserom, og banke på døren. På et av rommene ble døren åpnet av en elev, og han stakk ned den 15 år gammel gutten.
Så du denne? Lokalpolitiker: «Jeg skjønner nesten den svenske tullingen»
Berømmer skolepersonalet
Drapsmarsjen gjennom skolen ble avsluttet da gjerningsmannen var på vei ned igjen. I trappen ble han møtt av to politibetjenter med hevede våpen. Da han forsøkte å angripe svarte politiet med to skudd, hvor av et drepte ham.
Politiet forteller at dersom Anton Lundin Pettersson hadde kommet noen minutter tidligere ville han blitt møtt av en førsteklasse som oppholdt seg i skolens kafeteria. Hadde han kommet minutter senere ville alle elevene hatt lunsjpause, og mange ville befunnet seg i gangene.
– Lærere, skolepersonal, rektor og vaktmester har gjort en kjempeinnsats som har reddet elevene, ved å låse dem inn i klasserommene. Ellers kunne det blitt et mye verre blodbad. Det hadde vært forferdelig, sier Haraldsson til Aftonbladet.
Les også: – Uskyldige barn skal ikke oppleve dette
Publisert: 27.10.15 kl. 18:18
Oppdatert: 27.10.15 kl. 21:10
Familie, venner og resten av lokalsamfunnet i Trollhättan samlet seg lørdag til minnestund for ofrene for angrepet ved…
I løpet av 2017 skal samtlige grunnskoler i Oslo få installert varslingssystem mot skoleangrep.
Anton Lundin Pettersson (21), som torsdag drepte to personer på Kronan skola i Trollhättan, skal ha vært en mann av…